27/09/2019 | Administración LocalMunicipal
Mazaricos
Bases reguladoras da convocatoria para a concesión de axudas a estudantes para o curso 2019-2020

POR ACORDO DA XUNTA DE GOBERNO LOCAL DE DATA 23/09/2019 FORON APROBADAS AS BASES REGULADORAS DA CONVOCATORIA PARA A CONCESIÓN DE AXUDAS A ESTUDANTES PARA O CURSO 2019-2020 1.–OBXECTO. É obxecto das presentes Bases regular a concesión, en réxime de concorrencia competitiva, de axudas a estudantes do Concello de Mazaricos para: a) Compra de libros e material didáctico complementario para alumnos/as de educación infantil. b) Desprazamento aos/ás alumnos/as que cursen estudos de bacharelato e formación profesional(FP básica e Grao Medio) fora do termo municipal do Concello de Mazaricos. O orzamento máximo para as devanditas axudas é de 12.100 euros con cargo á aplicación 320.48000, repartíndose 2.100 euros para libros e material didáctico complementario e 10.000,00 euros para desprazamentos.2.–BENEFICIARIOS.2.1.–Teñen a condición de beneficiarios os estudantes que cumpran os seguintes requisitos: a) Que o estudante esté empadroado no Concello de Mazaricos durante a totalidade do curso lectivo. b) No caso de axuda para compra de libros e material didáctico complementario, que o alumno curse estudos de educación infantil en centros situados no Concello de Mazaricos. c) No caso de axuda para desprazamentos, que o estudante curse estudos de bacharelato e formación profesional (FP básica e Grao Medio), para os que fora necesario desprazarse fóra do Concello durante a totalidade do curso lectivo. d) Que o beneficiario non perciba axudas para o mesmo fin. e) Que o beneficiario non teña axudas ou subvencións pendentes de xustificar ante o Concello de Mazaricos. Nos supostos dos estudantes que, cumprindo os anteriores requisitos, sexan menores de idade, terá a condición de beneficiario o pai, nai ou titor legal do mesmo.2.2.–Os beneficiarios terán as seguintes obrigas ante o Concello de Mazaricos: – Cumprir a actividade obxecto da subvención. – Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións. – Estar ao corrente no cumprimento das súas obrigas tributarias e coa Seguridade Social. – Comunicar ante o Concello calquera modificación nas circunstancias esixidas para a concesión da axuda.3.–SOLICITUDES.3.1.–As solicitudes para a concesión da presente axuda formalizaranse no modelo de solicitude establecido a tal fin e presentarse no Rexistro Xeral do Concello ou sede electrónica do mesmo e deberán acompañarase da seguinte documentación: – Fotocopia do DNI do solicitante (no caso dos estudantes menores de idade o solicitante e beneficiario será o pai/nai ou titor legal) – Fotocopia do DNI do estudante. – Fotocopia do libro de familia, no caso de que os nenos/as aínda non teñan DNI. – Certificado ou volante de empadroamento no Concello de Mazaricos do estudante. – Fotocopia da matrícula oficial de estudos ou certificado expedido polo centro, acreditativo de que o solicitante cursa estudos no mesmo. – No caso de axudas para compra de libros e material didáctico complementario, factura de compra dos libros e material didáctico na que deberá constar a identificación do solicitante (ou pai/ nai/ titor/ gardador de feito) e o detalle dos libros e material adquirido, expedida cos requisitos previstos no RD 1496/2003, do 28 de novembro, Regulamento de facturación. – Declaración do solicitante de non percibir axuda algunha para a mesma finalidade. – Declaración responsable do solicitante de estar ao corrente nas súas obrigas tributarias e coa Seguridade Social. – Certificación bancaria, indicando os datos bancarios do beneficiario para recibir a subvención.3.2.–O prazo de presentación de solicitudes será de quince días naturais, contando dende o día seguinte da publicación da convocatoria no Boletín Oficial da Provincia, por conducto da BDNS, publicación que irá acompañada de bandos no termo municipal para unha mellor difusión e publicidade da mesma.4.–PROCEDEMENTO.4.1.–A instrución do procedemento corresponderalle a un traballador do Departamento de Servizos Sociais, que deberá avaliar as solicitudes presentadas e requirir as subsanacións que procedan para que as mesmas cumpran os requisitos esixidos nas presentes bases. O prazo de subsanación será de dez días improrrogables; no suposto de que os defectos se consideren non subsanables, o órgano instrutor proporá a inadmisión.4.2.–Avaliadas as solicitudes polo órgano instrutor, emitirase proposta de resolución por parte da Concellería correspondente.4.3.–O importe da subvención para cada un dos solicitantes admitidos será de 100 euros no caso de axuda para compra de libros e material didáctico, e de 275 euros no caso de axuda para desprazamentos. En caso de que a suma de tódolos importes supere o crédito reservado para tal fin, efectuarase un prorrateo entre tódalas solicitudes.4.4.–En calquera caso, as axudas presentarán como límite máximo o custe dos gastos dos libros e material didáctico nos que teña que incorrer o beneficiario.5.–RESOLUCIÓN.5.1.–O Alcalde, en base á proposta da Concellería correspondente, e previo o informe da Intervención Municipal, resolverá sobre a concesión ou denegación das axudas. A resolución conterá a relación dos beneficiarios e os importes das axudas, así como as solicitudes desestimadas coa motivación que proceda.5.2.–A notificación da resolución definitiva realizarase antes do 30 de decembro do 2019. Esta resolución notificarase ós beneficiarios, de acordo co artigo 40 da Lei 39/2015, de 1 de outubro, de Procedemento Administrativo Común das Administracións Públicas. A falta de notificación no prazo establecido lexitima aos interesados para entender desestimada por silencio administrativo a solicitude de concesión da subvención. Asemade, a resolución de concesión publicarase no Taboleiro de Anuncios do Concello.5.3.–Contra a resolución, que pon fin a vía administrativa, poderase interpoñer, de conformidade co preceptuado nos artigos 123 e 124 da lei 29/2015, potestativamente recurso de reposición ante a Alcaldía, no prazo dun mes, contado a partir do seguinte ao da notificación da presente resolución, ou directamente recurso contencioso administrativo ante ao Xulgado do Contencioso-administrativo, no prazo de dous meses, contados dende o seguinte ao da notificación do acordo. Todo iso, sen prexuízo de que poida interpoñer calquera outro que estime conveniente en defensa dos seus intereses.6.–XUSTIFICACIÓN E PAGAMENTO.6.1.–A xustificación das axudas outorgadas para desprazamentos non requirirá máis que da acreditación previa á súa concesión do cumprimento dos requisitos establecidos no artigo 2 desta ordenanza. Tratándose de axudas concedidas para libros e material didáctico a xustificación entenderase realizada coa presentación da factura dos gastos de adquisición dos libros, a unir á solicitude, de acordo co artigo 3 da ordenanza. A falta de xustificación ou xustificación insuficiente dará lugar á perda do dereito da subvención por parte do beneficiario, polo que procederá a tramitación do reintegro da axuda por parte do órgano concedente e previo o informe da Intervención Municipal.6.2.–O aboamento da subvención realizarase mediante ingreso por transferencia bancaria na conta sinalada polo beneficiario, antes do fin do exercicio económico 2019.7.–REINTEGRO.7.1.–Procederá o reintegro da axuda nos seguintes supostos: – Falta de xustificación ou xustificación insuficiente. – Variación nas circunstancias que motivaron a concesión da axuda. – Demáis supostos previstos no artigo 37 da Lei Xeral de Subvencións.7.2.–O reintegro estará suxeito ás disposicións previstas ao respecto nos artigos 36 e seguintes da Lei Xeral de Subvencións.8.–COMPATIBILIDADE DA SUBVENCIÓN. A concesión destas axudas será compatible con calquera outro tipo de becas ou subvencións, agás as que se entreguen coa mesma finalidade. Mazaricos, a 23 de setembro de 2019. O ALCALDE ASDO.: JUAN JOSÉ BLANCO RIVEIRO ANEXO I SOLICITUDE D./dona …………………………………………………, con DNI n.º ……………………, en representación de …………………………………………………………………………… (nome do estudante no caso de menor de idade), e domicilio en …………………………………………………………………………………………………………………………………………, con teléfono ………………………………………………. e correo electrónico a efectos de notificacións ……………………………………………………. Solicita a concesión da subvención para:  Transporte  Material escolar do curso 2019-2020, e a tal fin declara: 1.–Que para os mesmos fins non se obtiveron subvencións por parte doutras Administracións Públicas ou Entidades Privadas.2.–Que se atopa ao corrente das obrigas tributarias e de Seguridade Social. Coa presente solicitude aporta a seguinte documentación:  Fotocopia do DNI do solicitante.  Fotocopia do DNI do estudante ou do libro de familia, no caso de que os nenos/as aínda non teñan DNI.  Certificado ou volante de empadroamento no Concello de Mazaricos do estudante.  Fotocopia da matrícula oficial de estudos ou certificado expedido polo centro, acreditativo de que o solicitante cursa estudos no mesmo.  Factura de compra dos libros e material didáctico na que deberá constar a identificación do solicitante (ou pai/ nai/ titor/ gardador de feito) e o detalle dos libros e material adquirido, expedida cos requisitos previstos no RD 1496/2003, do 28 de novembro, Regulamento de facturación. E para que así conste, a efectos de solicitude da subvención. Mazaricos, a ………………. de …………………. de 2019.